22 घायल; ओडिशा में दो बसें टकराईं, महाराष्ट्र में ट्रक ने सवारी गाड़ी को टक्कर मारी
Maharashtra Odisha Road Accidents - ओडिशा और महाराष्ट्र में रविवार को अलग-अलग सड़क हादसों में 20 लोगों की मौत हो गई, जबकि 22 घायल हो गए। घायलों को अस्पताल में भर्ती कराया गया है।
ओडिशा और महाराष्ट्र में रविवार को अलग-अलग सड़क हादसों में 20 लोगों की मौत हो गई, जबकि 22 घायल हो गए। घायलों को अस्पताल में भर्ती कराया गया है।
ओडिशा के गंजम जिले में रविवार को दो बस आपस में भिड़ गईं। इस हादसे में 12 लोगों की मौत हो गई, जबकि 8 अन्य लोग घायल हो गए।
वहीं, दूसरा हादसा महाराष्ट्र के रत्नागिरी जिले का है। यहां दापोली में स्टेट हाईवे पर एक ट्रक ने सवारी गाड़ी को टक्कर मार दी जिसमें 10 लोगों की मौत हो गई।
ओडिशा: बारात से लौट रही थी बस
बरहमपुर SP सरवण विवेक ने बताया- ओडिशा राज्य सड़क परिवहन निगम (OSRTC) की बस और प्राइवेट बस के बीच दिगपहांडी में आमने- सामने की टक्कर हुई है।
OSRTC की बस रायगढ़ा से भुवनेश्वर जा रही थी, जबकि प्राइवेट बस बरहमपुर के खंडादेउली गांव से लौट रही थी। इसमें सवार यात्री एक शादी से घर लौट रहे थे।
सभी घायलों को बरहमपुर के MKCG मेडिकल कॉलेज में भर्ती करा दिया गया है। ओडिशा सरकार ने मृतकों को 3 लाख रुपए और घायलों को 30 हजार देने की घोषणा की हैं।
महाराष्ट्र: दापोली स्टेट हाईवे पर ट्रक और मैजिक वाहन की टक्कर
रत्नागिरी पुलिस ने बताया कि एक ट्रक सामान उतारने के बाद दापोली की ओर तेजी से जा रहा था।
हर्णे गांव के पास ड्राइवर ने बस से नियंत्रण खो दिया और सामने से आ रही टाटा मैजिक को टक्कर मार दी।
इस हादसे में 5 लोगों की मौके पर ही मौत हो गई, जबकि 3 अन्य ने अस्पताल में इलाज के दौरान दम तोड़ दिया। 14 अन्य का इलाज चल रहा है।
​​​